Diari Oficial de la Generalitat Valenciana


Sumari del DOGV 9668, del 24-08-2023 (2023/8994)

Anunci pel qual se sotmeten a una nova informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries, ocupació de terrenys en forest d'utilitat pública i la declaració d'utilitat pública, en concret, corresponents a una central fotovoltaica denominada CSF El Campello, i la seua infraestructura d'evacuació, amb una potència a instal·lar de 21,07 MW, a situar al terme municipal de Busot. Expedient ATALFE/2020/24.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9668

Data del DOGV
:   24-08-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8994


Data del document
:   04-08-2023

Organisme emissor


Tipus de document
:   Anunci

Correcció d'errades

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a una nova informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries, ocupació de terrenys en forest d'utilitat pública i la declaració d'utilitat pública, en concret, corresponents a una central fotovoltaica denominada CSF El Campello, i la seua infraestructura d'evacuació, amb una potència a instal·lar de 21,07 MW, a situar al terme municipal de Busot. Expedient ATALFE/2020/24. [2023/8994]  
  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a una nova informació pública les sol·licituds d'autorització d'implantació en sòl no urbanitzable, d'autorització administrativa prèvia, autorització administrativa de construcció, ocupació de vies pecuàries, ocupació de terrenys en forest d'utilitat pública i la declaració d'utilitat pública, en concret, de la instal·lació elèctrica que s'indica, sotmesa a avaluació ambiental ordinària:  
Peticionari: Gadoni Directorship, SL, NIF G77925350 i amb domicili social a la plaça Fuensanta, núm. 2, 7é B, 30945, Murcia.  
Tipus de central elèctrica: central fotovoltaica denominada CSF El Campello, amb potència a instal·lar de 21,07 MW, incloent-hi les seues infraestructures d'evacuació.  
Emplaçament dels grups generadors: polígon 8, parcel·les 43, 49, 67, 68, 70, 71, 73, 83, 85, 110 i 157, del terme municipal de Busot (Alacant).  
Emplaçament de la infraestructura d'interconnexió: polígon 8, parcel·les 45, 51, 69, 72, 74, 86, 87, 164, 9009, 9010, 9011 i 9014, del terme municipal de Busot (Alacant).  
Emplaçament de la infraestructura d'evacuació: polígon 8, parcel·les 67, 158 i 9009, del terme municipal de Busot (Alacant).  
Emplaçament de la subestació: polígon 8, parcel·la 158, del terme municipal de Busot (Alacant).  
Òrgan competent per a autoritzar la instal·lació: Direcció General d'Energia i Mines de la Conselleria d'Innovació, Indústria, Comerç i Turisme.  
La Direcció General de Qualitat i Educació Ambiental de la llavors Conselleria d'Agricultura, Desenvolupament Rural, Emergència Climàtica i Transició Ecològica, va emetre la declaració d'impacte ambiental amb data 19 de desembre de 2022.  
Documents sotmesos a informació pública:  
- Projecte. Denominació: projecte refós de central solar fotovoltaica CSF El Campello, 23,746 MWp.  
- Projecte. Denominació: projecte centre de seccionament CSF El Campello.  
- Projecte. Denominació: línies aerosubterrànies MT 30 kV de CSF El Campello.  
- Projecte infraestructura d'evacuació. Denominació: ST. 132/30 kV CSF El Campello.  
- Projecte infraestructura d'evacuació. Denominació: subestació de maniobra 132 kV STM Busot, per a l'evacuació de l'ST. CSF El Campello.  
- Projecte infraestructura d'evacuació. Denominació: connexió aèria AT D/C 132 kV a STM Busot per a l'evacuació de l'ST. CSF El Campello.  
- Memòria justificativa del compliment dels criteris del Decret llei 14/2020.  
- Estudi d'integració paisatgístic.  
- Pla de desmantellament i restitució del terreny i l'entorn afectat (en el projecte d'execució de la planta generadora).  
- Plec general de normes de seguretat en prevenció d'incendis forestals.  
- Documentació per a l'ocupació de vies pecuàries.  
- Documentació per a l'ocupació de forest pública.  
- Estudi d'impacte ambiental.  
- Informe d'afeccions al patrimoni.  
- Separates dirigides a:  
o Ajuntament de Busot.  
o I-DE Redes Eléctricas Inteligentes, SAU.  
o Confederació Hidrogràfica del Xúquer.  
o Conselleria de Medi Ambient, Aigua, Infraestructures i Territori.  
  
- Relació de béns i drets afectats (s'hi annexa).  
- Memòria justificativa de la declaració d'utilitat pública.  
Pressupost: 59.265.075,68 €  
Característiques principals:  
Instal·lació fotovoltaica: la central fotovoltaica denominada CSF El Campello, de 4,897665 MWp, està composta per un camp generador de 32.220 mòduls fotovoltaics bifacials de guany màxim 737 Wp, muntats directament sobre 624 seguidors a un eix (396 unitats de 60 mòduls, 108 unitats de 45 mòduls i 120 unitats de 30 mòduls). Aquests mòduls fotovoltaics es connecten amb 98 inversors de 215 kVA. Això suposa una potència nominal d'inversors de 21.070 kW. Al seu torn, els inversors es connecten amb la part de baixa tensió dels transformadors per a elevar la tensió i cel·les de mitjana tensió. Juntament amb les seues línies d'interconnexió de 30 kV per a connectar amb el nou centre de seccionament.  
La línia elèctrica subterrània de 30 kV entre el centre de seccionament i la nova SET 132/30 kV CSF El Campello, amb conductor HEPRZ1 18/30 kV 2 (3 x 630) mm² i longitud 560 m.  
Nova subestació elevadora ST, CSF El Campello, 132/30 kV, i nova subestació de maniobra 132 kV STM Busot, situada al costat de l'anterior.  
Línia aèria dúplex de longitud 30 metres i conductor tipus LA-280 (LA-HAWK) de 281,10 mm² de secció, per a la connexió amb la xarxa de distribució en la línia 132 kV, SC Xixona - Benidorm.  
El punt de connexió té afecció al nus de transport Xixona 220 kV.  
  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
Les vies pecuàries sobre les quals se sol·licita l'ocupació temporal són les següents:  
- Assagador del Vergeret.  
- Sendera de la Casa de l'Alquedra.  
Així com a la concessió d'ús privatiu de domini públic forestal per a l'ocupació de terrenys de la forest d'utilitat pública següent:  
- Núm. d'elenc/identificador: AL1025; denominació: Alquedra, Carmelo i Agregats, del terme municipal de Busot (Alacant).  
Amb data 19 de juny de 2023 s'ha emés acord del Servei Territorial d'Indústria, Energia i Mines d'Alacant per a l'aplicació a aquest expedient del procediment de la tramitació d'urgència, per la qual es reduiran a la meitat els terminis establits per al procediment ordinari, excepte els relatius a la presentació de sol·licituds i recursos.  
La documentació serà exposada per a consulta pública en la següent adreça electrònica: http://cindi.gva.es/web/energia/alacant, en castellà i http://cindi.gva.es/va/web/energia/alacant, en valencià, en l'apartat «Informació pública», disponibles l'endemà de la publicació.  
La qual cosa es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l'adreça electrònica indicada https://cindi.gva.es/va/web/energia/alacant, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils comptador a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/va/inicio/procedimientos'id\_proc=15376&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.  
  
Alacant, 4 d'agost de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.